CELEX: 32009L0131
Language: et
Date: 2009-10-16 00:00:00
Title: Komisjoni direktiiv 2009/131/EÜ, 16. oktoober 2009 , millega muudetakse Euroopa Parlamendi ja nõukogu direktiivi 2008/57/EÜ (ühenduse raudteesüsteemi koostalitlusvõime kohta) VII lisa (EMPs kohaldatav tekst)

17.10.2009   
            
            
               ET
            
            
               Euroopa Liidu Teataja
            
            
               L 273/12
            
         
      KOMISJONI DIREKTIIV 2009/131/EÜ,
   16. oktoober 2009,
   millega muudetakse Euroopa Parlamendi ja nõukogu direktiivi 2008/57/EÜ (ühenduse raudteesüsteemi koostalitlusvõime kohta) VII lisa
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 17. juuni 2008. aasta direktiivi 2008/57/EÜ ühenduse raudteesüsteemi koostalitlusvõime kohta, (1) eriti selle artikli 27 lõiget 4,
   võttes arvesse Euroopa Raudteeagentuuri 17. aprilli 2009. aasta soovitust ERA/REC/XA/01-2009
   ning arvestades järgmist:
   
               (1)
            
            
               Euroopa Parlamendi ja nõukogu määruse (EÜ) nr 881/2004 (2) artikli 9b lõike 2 kohaselt peab Euroopa Raudteeagentuur (edaspidi „agentuur”) vaatama 19. jaanuariks 2009 läbi direktiivi 2008/57/EÜ VII lisa 1. jaos esitatud parameetrite loendi ja esitama komisjonile asjakohased soovitused.
            
         
               (2)
            
            
               Kuna direktiivi 2008/57/EÜ VII lisa praegune punkt 1 sisaldab elemente, mis ei ole veeremi parameetrid, tuleks sellised elemendid välja jätta.
            
         
               (3)
            
            
               Kõnealuse lisa 1. jagu sisaldab ka parameetreid, mis on peamiselt seotud üksnes allsüsteemiga „raudteeveerem”. Loend peaks sisaldama kõiki veeremi parameetreid, mida tuleb kontrollida seoses kasutusloa andmisega ja siseriiklike eeskirjade liigitamisega. Seepärast tuleks hõlmata muude veeremi allsüsteemide parameetrid.
            
         
               (4)
            
            
               Seepärast tuleks direktiivi 2008/57/EÜ vastavalt muuta.
            
         
               (5)
            
            
               Käesoleva direktiiviga ette nähtud meetmed on kooskõlas direktiivi 2008/57/EÜ artikli 29 lõike 1 kohaselt asutatud komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2008/57/EÜ VII lisa 1. jagu asendatakse käesoleva direktiivi lisaga.
   Artikkel 2
   Hiljemalt 19. juuliks 2010 jõustavad liikmesriigid käesoleva direktiivi järgimiseks vajalikud õigus- ja haldusnormid. Liikmesriigid teatavad sellest viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 16. oktoober 2009
      
         
            Komisjoni nimel
         
         
            asepresident
         
         Antonio TAJANI
         
      
   
   
      (1)  ELT L 191, 18.7.2008, lk 1.
   
      (2)  ELT L 164, 30.4.2004, lk 1.
   
      LISA
      
         „1.   Parameetrite loend
         
         
                     1.1.
                  
                  
                     Üldised dokumendid
                     Üldised dokumendid (sh uute, uuendatud ja täiustatud veeremite kirjeldus, nende kavandatud kasutus, konstruktsioon, teave käitamise ja hoolduse kohta, tehniline toimik jne)
                  
               
                     1.2.
                  
                  
                     Struktuur ja mehaanilised osad
                     Mehaaniline terviklikkus ja veeremitevahelised liidesed (sh puhvrid ja haakeseadmed, lõõtsühendused), veeremi konstruktsiooni ja sisseseade (nt istmed) tugevus, kandevõime, passiivne ohutus (sh sisemine ja väline kokkupõrkekindlus)
                  
               
                     1.3.
                  
                  
                     Veeremi ja rööbastee vastastoime ning gabariidid
                     Mehaanilised infrastruktuuriliidesed (sh staatiline ja dünaamiline käitumine, tolerantsid ja istud, gabariidid, veermikud jne)
                  
               
                     1.4.
                  
                  
                     Pidurdusseadis
                     Pidurdamisega seotud elemendid (sh ratta libisemiskaitse, pidurdusseadis, pidurdustõhusus sõidu ajal, häda- ja seisupidur)
                  
               
                     1.5.
                  
                  
                     Reisijatega seotud elemendid
                     Reisijate jaoks ette nähtud sisseseade ja reisikeskkond (sh reisijate jaoks ette nähtud aknad ja uksed, piiratud liikuvusega isikute vajaduste arvestamine jne)
                  
               
                     1.6.
                  
                  
                     Keskkonnatingimused ja aerodünaamiline mõju
                     Keskkonna mõju veeremile ja veeremi mõju keskkonnale (sh aerodünaamilised tingimused ning liidesed veeremi ja raudteesüsteemi rööbasteeäärse osa ja väliskeskkonna vahel)
                  
               
                     1.7.
                  
                  
                     Välise hoiatuse, märgistamise, tarkvara funktsioonide ja terviklikkuse nõuded
                     Väline hoiatus, märgistamine, tarkvara funktsioonid ja terviklikkus, st ohutusega seotud funktsioonid, mis mõjutavad rongi, sh rööbasbussi käitumist
                  
               
                     1.8.
                  
                  
                     Toiteallikad ja juhtimissüsteemid rongi pardal
                     Käivitus-, toite- ja juhtimissüsteemid pardal, lisaks veeremi- ja toitesüsteemivahelised liidesed ning kõik elektromagnetilise ühilduvuse aspektid
                  
               
                     1.9.
                  
                  
                     Töötajatele ette nähtud sisseseade, liidesed ja keskkond
                     Töötajate jaoks ette nähtud pardaseadmed, liidesed, töötingimused ja -keskkond (sh juhikabiin, juhi ja masina vaheline liides)
                  
               
                     1.10.
                  
                  
                     Tuleohutus ja evakueerimine
                  
               
                     1.11.
                  
                  
                     Hooldus
                     Pardal olevad hooldusseadmed ja -liidesed
                  
               
                     1.12.
                  
                  
                     Kontrolli- ja signaalimise süsteem pardal
                     Kõik pardaseadmed, mis on vajalikud, et tagada ohutus ning juhtida ja kontrollida raudteevõrgu kasutamiseks loa saanud rongide liikumist ning selle mõju raudteesüsteemi rööbasteeäärsele osale
                  
               
                     1.13.
                  
                  
                     Konkreetsed operatsioonilised nõudmised
                     Veeremite konkreetsed operatsioonilised nõudmised (sh halvenenud tingimuste, veeremi remontimise korral jne)
                  
               
                     1.14.
                  
                  
                     Kaubaveoga seotud elemendid
                     Kaubaveoga seotud konkreetsed nõuded ja keskkond (sh ohtlike kaupade puhul nõutavad konkreetsed seadmed)
                  
               Eespool kaldkirjas olevad selgitused ja näited on esitatud üksnes teabe eesmärgil ega ole parameetrite määratlused.”